Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 115:1-18
115 Awan ti kukuami, O Jehova, awan ti kukuami,+No di ket idayawmo ti naganmo+Maitunos iti naayat a kinamanangngaasim, maitunos iti kinapudnom.+2 Apay koma a kunaen dagiti nasion:+“Sadino, ita, ti ayan ti Diosda?”+3 Ngem ti Diosmi adda iti langlangit;+Isuamin a nagragsakanna nga aramiden inaramidna.+4 Dagiti idoloda ket pirak ken balitok,+Ti aramid dagiti ima ti naindagaan a tao.+5 Addaanda iti ngiwat, ngem saanda a makapagsao;+Addaanda kadagiti mata, ngem saanda a makakita;+6 Addaanda kadagiti lapayag, ngem saanda a makangngeg.+Addaanda iti agong, ngem saanda a makaangot.+7 Adda im-imada, ngem saanda a makaarikap.+Adda saksakada, ngem saanda a makapagna;+Awan mayebkasda a timek babaen iti karabukobda.+8 Dagidiay mangar-aramid kadakuada agbalindanto a kas kadakuada,+Amin dagidiay nga agtalek kadakuada.+9 O Israel, agtalekka ken Jehova;+Isu ti saranayda ken kalasagda.+10 O balay ni Aaron, ikabilyo ti panagtalekyo ken Jehova;+Isu ti saranayda ken kalasagda.+11 Dakayo nga agbuteng ken Jehova, agtalekkayo ken Jehova;+Isu ti saranayda ken kalasagda.+12 Ni met laeng Jehova linagipnatayo; bendisionannanto,+Bendisionannanto ti balay ni Israel,+Bendisionannanto ti balay ni Aaron.+13 Bendisionannanto dagidiay agbuteng ken Jehova,+Dagidiay babassit kasta met dagidiay dadakkel.+14 Ni Jehova itdennanto ti irarang-ay kadakayo,+Kadakayo ken iti annakyo.+15 Dakayo dagidiay bendito ni Jehova,+Ti Nangaramid iti langit ken daga.+16 No maipapan iti langlangit, kukua ni Jehova ti langlangit,+Ngem ti daga intedna iti annak ti tattao.+17 Dagiti met laeng natay saanda nga idaydayaw ni Jah,+Wenno uray ti asinoman a bumabbaba iti kinaulimek.+18 Ngem datayo bendituentayto ni Jah+Manipuden ita ken agingga iti tiempo a di nakedngan.+Idaydayawyo ni Jah!+
ilo_Latn ilo_Latn ayr_Latn ilo_Latn